લાંબા ગાળાથી ફિક્સ પગારધારકોના પગારવધારાના વિવાદનો આજે અંત આવ્યો હતો . ફિક્સપગારદારોની લડત સામે ભાજપ સરકારે હથિયાર હેઠા મૂકીને પગાર વધારો કર્યો છે. રાજ્ય મંત્રીમંડળની બેઠકમાં ફિક્સ પગારધારકોને સાતમા પગારપંચ મુજબ પ્રે-મેટ્રિક્સ અનુસાર લાગુ પડતા એન્ટ્રી લેવલ આધારે લઘુત્તમ પગારનો લાભ આપવા નિર્ણય લેવાયો હતો. ગુજરાતમાં કુલ ૧,૧૮,૭૩૮ ફિક્સ પગારધારકોના પગારમાં ૬૩ ટકાથી માંડીને ૧૨૪ ટકા સુધીનો પગાર વધારો કરવામાં આવ્યો છે. ઉપરાંત આ તમામ કર્મચારીઓને નિયુક્તિ તારીખથી સેવા સળંગ ગણવામાં આવશે. નવા પગારનો તા.૧લી ફેબુ્રઆરીથી અમલ કરવામાં આવશે.